recursal/SuperWikiNEXT-32B huggingface dataset:
**झूठा कहीं का** 1979 में बनी हिन्दी भाषा की फिल्म है। यह रवि टंडन द्वारा निर्देशित है। इसमें ऋषि कपूर और नीतू सिंह प्रमुख भूमिका में हैं।

संक्षेप
-------

राय परिवार में चार लोग शामिल हैं: पिता, माता शान्ति (इन्द्रानी मुखर्जी) और दो बेटे, अजय और विजय। एक जहाज पर यात्रा करते समय वे एक भयंकर तूफान में फँस जाते हैं, जिससे जहाज डूब जाता है और परिवार अलग हो जाता है। जबकि अजय और उसकी माँ एक साथ हैं, पिता राय और इसी तरह विजय अलग हो जाते हैं। धनवान जगतनारायण खन्ना (पिंचू कपूर), राय को बचा लेता है, उसे घर ले जाता है और उसे अपना व्यापारिक साझेदार बनाता है। वर्षों बाद, राय के बेटे बड़े हो गए हैं। अजय (ऋषि कपूर) पिंटो के गैराज में काम करने वाला एक मोटर मैकेनिक है, लेकिन उसके सपने बड़े हैं। वह झूठा और ठग है, जो शीतल खन्ना (नीतू सिंह) नाम की एक धनी महिला के साथ अपने सपने सच करना चाहता है। 

फिर विजय (राकेश रोशन) है, जिसे अब विक्रम के नाम से जाना जाता है। वह शीतल खन्ना के लिए काम करता है और एक दिन उससे शादी करने की उम्मीद रखता है। लेकिन माला नाम की एक खूबसूरत महिला के साथ उसका रिश्ता है। जब माला गर्भवती हो जाती है, तो विक्रम उससे शादी करने से इनकार कर देता है। इसके तुरंत बाद, माला को मार दिया जाता है और विक्रम को प्रेम (प्रेम चोपड़ा) नामक एक व्यक्ति द्वारा ब्लैकमेल किया जाता है। वह दावा करता है कि उसने विक्रम को माला को मारते हुए देखा है। जब विक्रम और प्रेम को पता चलता है कि शीतल अजय से शादी कर सकती है, तो वे एक साथ मिल जाते हैं और उसके खिलाफ साजिश रचते हैं।

मुख्य कलाकार
------------

* ऋषि कपूर ― अजय राय
* नीतू सिंह ― अनीता वर्मा / शीतल खन्ना
* राकेश रोशन ― विजय राय / विक्रम
* प्रेम चोपड़ा ― प्रेम
* प्रीति गाँगुली ― पारो
* बृज गोपाल ― मैकेनिक
* हेलन ― कैबरे नर्तकी
* इफ़्तेख़ार ― पुलिस इंस्पेक्टर
* पिंचू कपूर ― जगतनारायण खन्ना
* सत्येन्द्र कपूर ― पिंटो
* जावेद ख़ान ― जगजीत
* हरीश मागोन ― मैकेनिक
* मुश्ताक मर्चेन्ट ― मुश्ताक
* इन्द्रानी मुखर्जी ― श्रीमती शान्ति राय
* केष्टो मुखर्जी ― रहीम
* नीलिमा ― अनीता वर्मा
* युनुस परवेज़ ― राज़दान
* हरी शिवदेसानी ― फौजीराम
* ओम शिवपुरी ― राय
* गौरी वर्मा ― माला

संगीत
-----

सभी गीत गुलशन बावरा द्वारा लिखित; सारा संगीत राहुल देव बर्मन द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "बारह बजे की सुइयों जैसे" | किशोर कुमार, आशा भोंसले | 5:16 |
| 2. | "झूठा कहीं का" | आशा भोंसले | 3:56 |
| 3. | "जीवन के हर मोड़ पे" | किशोर कुमार, आशा भोंसले | 6:39 |
| 4. | "देखों मेरा जादू" | आशा भोंसले | 5:12 |
| 5. | "दिल में जो मेरे समाँ गई" | किशोर कुमार, ऋषि कपूर | 4:54 |

सन्दर्भ
-------

1. ↑  "ऋषि कपूर की नीतू और रणबीर संग देखें ये 10 अनदेखी तस्वीरें जानें उनकी जिंदगी के ये अनसुने किस्से". मूल से 1 मई 2019 को पुरालेखित. अभिगमन तिथि 1 मई 2019.

बाहरी कड़ियाँ
-------------

* *झूठा कहीं का*  इंटरनेट मूवी डेटाबेस पर
एक लेखक क सबसे बडा आयुध है उसका किताब और कलम
**सत्येन्द्र श्रीवास्तव** ब्रिटेन मे बसे भारतीय मूल के हिंदी लेखक है। युनाइटेड किंगडम में हिन्दी के वरिष्ठतम लेखक हैं। कविता, नाटक एवं लेख उनकी प्रिय विधाएं हैं। हिन्दी के अतिरिक्त उनके तीन कविता संग्रह अंग्रेजी भाषा में भी प्रकाशित हो चुके हैं। सत्येन्द्र श्रीवास्तव ने टोरोंटो एवं लंदन विश्वविद्यालयों में अध्यापन के बाद पच्चीस वर्षों तक केम्ब्रिज विश्वविद्यालय में हिन्दी साहित्य पढ़ाया है। केम्ब्रिज विश्वविद्यालय से सेवा निवृत्ति के पश्र्चात सत्येन्द्र श्रीवास्तव ने दक्षिण अफ्रीका, जापान, केन्या, जाम्बिया आदि देशों की यात्रा करते हुए वहां व्याख्यान दिये हैं व कविता पाठ किये हैं।

सत्येन्द्र श्रीवास्तव के लेखन की एक विशेषता यह भी है कि उनका लेखन केवल नॉस्टेलजिक साहित्य नहीं है। वे केवल भारत के साथ भावनात्मक रिश्तों को ही नहीं भुनाते, वे युनाइटेड किंगडम की राजनीतिक, सामाजिक और सांस्कृतिक समस्याओं पर भी गहरी नज़र रखते हैं। उन्हें अपनी पुस्तक **टेम्स में बहती गंगा की धार** के लिए पहले पद्मानंद साहित्य सम्मान से अलंकृत किया गया। सत्येन्द्र श्रीवास्तव की कविताओं में गहराई है तो लेखों में विषय की पकड़ एवं भाषा का निर्वाह। मिसेज जोन्स और वह गली एवं विन्सटन चर्चिल मेरी मां को जानते थे जैसे उदाहरण इस बात का सबूत है कि सत्येन्द्र श्रीवास्तव सही मायने में ब्रिटिश हिन्दी साहित्य का प्रतिनिधित्व करते हैं।

इन्हें भी देखें
---------------

* आधुनिक हिंदी गद्य का इतिहास
* आधुनिक हिंदी पद्य का इतिहास
* हिंदी साहित्य

बाहरी कड़ियाँ
-------------

* लोकप्रिय प्रवासी कथाकार व उनकी रचनाएं
* लोकप्रिय प्रवासी कवि व उनकी कविताएँ
* यू के में हिंदी:उद्भव और विकास

| * दे
* वा
* सं
ब्रिटेन के प्रवासी हिंदी लेखक |
| --- |
| अचला शर्मा । उषा राजे सक्सेना । उषा वर्मा । डॉ. कविता वाचक्नवी । कादंबरी मेहरा । कीर्ति चौधरी । डॉ. कृष्ण कुमार । कैलाश बुधवार । गोविन्द शर्मा । गौतम सचदेव । ज़किया ज़ुबैरी । तितिक्षा शाह । तेजेंद्र शर्मा । तोषी अमृता । दिव्या माथुर । नरेश भारतीय । निखिल कौशिक । डॉ. पद्मेश गुप्त । प्रतिभा डावर । प्राण शर्मा । भारतेन्दु विमल । महावीर शर्मा । महेन्द्र दवेसर । डॉ. महेन्द्र वर्मा । मोहन राणा । रमेश पटेल । शैल अग्रवाल । सत्येन्द्र श्रीवास्तव । सोहन राही |
सप्तश्रृंगी देवी मंदिर
नासिक जिले के वाणी से सप्तश्रृंगी माता महाराष्ट्र में देवी के साढ़े तीन पीठों में से भागवत और दुर्गा सप्तशती दोनों ग्रंथों में उल्लिखित 108 पीठों में मूल शक्ति पीठ हैं। आद्या शक्ति पीठ शब्द को "अर्दे शक्ति पीठ" में बदल दिया गया है, लेकिन यह मूल शक्ति पीठ है। अन्य तीन पीठ कोल्हापुर की महालक्ष्मी, तुलजापुर की तुलजाभवानी और माहुर की रेणुका हैं। 18 भुजाओं वाली इस जगदंबा देवी के दर्शन के लिए देश भर से श्रद्धालु आते हैं। सप्तश्रृंगगढ़ की तलहटी में बसा गांव दारेगांव अच्छा भोजन प्रदान करता है। 

सप्तश्रृंगी भारत में नासिक के पास नंदूरी गांव के पास स्थित एक किला है और सप्तशृंगी देवी का तीर्थ स्थल है जो कई परिवारों की देवी हैं। यह महाराष्ट्र में स्थित महाराष्ट्र की देवी है। भगवान ब्रह्मा के कमंडलु से उत्पन्न गिरिजा महानदी का स्वरूप सप्तशृंगीदेवी माना जाता है। आदिशक्ति का मूल स्थान माना जाता है। देवी के आठ-नुकीले सात-नुकीले रूप को यहां देखा जा सकता है। देवी की यह मूर्ति स्वयंभू है। यहां के गभरा में शक्तिद्वार, सूर्यद्वार और चंद्रद्वार नाम के तीन द्वार हैं। इन तीन दरवाजों से देवी के दर्शन किए जा सकते हैं।  इस मंदिर में हर साल शाकंभरी नवरात्रि उत्सव भी मनाया जाता है। मां के सामने फल-सब्जियों से श्रृंगार किया जाता है। शाकंभरी देवी नवरात्रि की शुरुआत मां शाकंभरी से होती है, जिसका शक्तिपीठ उत्तर प्रदेश के सहारनपुर जिले के पहाड़ी क्षेत्र में स्थित है, जो उत्तर भारत का एक बड़ा शक्तिपीठ है, लेकिन अब शाकंभरी देवी के कई मंदिर बने हैं लेकिन मुख्य शक्तिपीठ एक है सहारनपुर में।

इतिहास
------

सप्तशृंगी को सप्तशृंगी में निवास करने वाली देवी माना जाता है। पौराणिक ग्रंथों में उल्लेख है कि राम और सीता ने दंडकारण में अपने वनवास के दौरान देवी के दर्शन किए थे। पौराणिक कथाओं के अनुसार, महिषासुर का वध करने के बाद, देवी विश्राम के लिए यहां निवास करती थीं। महानुभवी लीला चरित्र में उल्लेख है कि राम और रावण के बीच युद्ध के दौरान लक्ष्मण इंद्रजीत के हथियार से बेहोश हो गए थे। उस समय हनुमंता ने द्रोणागिरी पर्वत ले लिया और द्रोणागिरी का एक हिस्सा नीचे गिर गया जो सप्तशृंग गढ़ है। नाथ सम्प्रदाय के नवनाथ भक्तिसार के दूसरे अध्याय में वर्णित है कि दत्त गुरु और महादेव जंगल में विचरण कर रहे थे और अचानक महादेव को आभास हुआ कि कोई तपस्या कर रहा है। दत्तगुरु कहते हैं कि आदिशक्ति सप्तशृंगी देवी आपकी मनोकामना पूरी करेंगी। "शबरी विद्या" की वास्तविक शुरुआत सप्तशृंगी किले से होती है। विस्तृत जानकारी नवनाथ भक्तिसार के दूसरे अध्याय में वर्णित है। समाधि लेने से पहले कुछ दिनों तक निवृत्तिनाथ की पूजा की। इसके अतिरिक्त शिवाजी महाराज के सूरत को लूटकर देवी के दर्शन करने आने का उल्लेख बखरी में मिलता है। देवी भागवत में भी उल्लेख है कि देश में देवी के 108 शक्तिपीठ हैं। किले में जब चैत्रोत्सव शुरू होता है तो खानदेश से लाखों श्रद्धालु नंगे पांव चलते हुए आते हैं। 

1. ↑  "दि. २३ जून २०१३ च्या लोकमत, नागपूर मधील पान क्र. १२ वरील लेख". मूल से 2016-03-14 को पुरालेखित. अभिगमन तिथि 2013-06-23.
2. ↑  "Columbuslost". गायब अथवा खाली `|url=` (मदद)[*मृत कड़ियाँ*]
3. ↑  "सप्तशृंगी देवीच्या चैत्रोत्सवाला भाविकांची गर्दी". गायब अथवा खाली `|url=` (मदद)
|  |
| --- |
| एड्स नियंत्रण पर एक शृंखला का भाग |
| श्रेणी:भारतीय सरकारी एड्स नियंत्रण संस्थाएँ |
|  |

चेन्नई कारपोरेशन एड्स नियंत्रण एवं रोकथाम सोसाइटी का लोगो
नगर निगमों और अन्य शहरी स्थानीय निकायों जो सरकार के क्षेत्र काम करती हैं लोगों से निकटतम रहती हैं और नगरपालिका अध्यक्ष, नगर पार्षदों और अन्य नेताओं स्थानीय समुदायों की सेवा के लिए चुने जाते हैं। ऐसी ही एक संस्था चेन्नई कारपोरेशन एड्स नियंत्रण एवं रोकथाम सोसाइटी है जो एचआइवी / एड्स की रोकथाम की दिशा में तमिलनाड राज्य एड्स नियंत्रण सोसाइटी और राष्ट्रीय एड्स नियंत्रण संगठन के सहयोग से सक्रिय रूप में काम कर रही है।

चेन्नई कारपोरेशन एड्स नियंत्रण एवं रोकथाम सोसाइटी टीम
-----------------------------------------------------

चेन्नई निगम के स्वास्थ्य विभाग चेन्नई कारपोरेशन एड्स नियंत्रण एवं रोकथाम सोसाइटी के प्रबंधन के लिए जिम्मेदार है। प्रशासनिक निकाय के रूप में शहर के मेयर के संरक्षक, आयुक्त अध्यक्ष और उप-आयुक्त परियोजना निदेशक के रूप में शामिल ह। कार्यकारी अध्यक्ष के नेतृत्व में समिति ने विभिन्न सोसाइटी से संबंधित निर्णय बनाते हैं।

चेन्नई कारपोरेशन एड्स नियंत्रण एवं रोकथाम सोसाइटी की निष्क्रीयता
----------------------------------------------------------------

चेन्नई कारपोरेशन एड्स नियंत्रण एवं रोकथाम सोसाइटी दूसरी एड्स नियंत्रण सोसाइटियों की तरह सक्रिय नहीं है। इसकी मिसाल सोसाइटी की वेबसाईट है जिसका डोमेन-नाम का पंजीकरण ६ मई २०१२ को समाप्त हो गया और संभवतः वेबसाईट का खाता भी जल्द ही हटाया जायगा।   
  
जनता से संपर्क के लिए सोसाइटी ने ट्विटर पर एक खाता खोला मगर यह लगभग निष्क्रीय है क्यूंकि उसपर सोसाइटी की और से अंतिम सन्देश २ दिसम्बर २०११ पर पोस्ट किया गया था।

सन्दर्भ
-------

1. ↑  "Municipal Corporation and HIV and AIDS program". Govt of India Ministry of Housing and Urban Poverty Alleviation. मूल से 4 दिसंबर 2011 को पुरालेखित. अभिगमन तिथि 6 जुलाई 2012.
2. ↑  "Www.capacs.org in Chennai". Antya.com. मूल से 4 मार्च 2016 को पुरालेखित. अभिगमन तिथि 6 जुलाई 2012.
3. ↑  "About CAPACS". Tripod. मूल से 7 जनवरी 2019 को पुरालेखित. अभिगमन तिथि 6 जुलाई 2012.
4. ↑  "www.capacs.org **Notice: This domain name expired on 06/05/2012 and is pending renewal or deletion**. ". GoDaddy.com. मूल से 27 अगस्त 2012 को पुरालेखित. अभिगमन तिथि 6 जुलाई 2012.
5. ↑  "CaPaCs (capacs1) on Twitter". CAPACS. अभिगमन तिथि 6 जुलाई 2012.
एक **झूठी सकारात्मक** द्विआधारी वर्गीकरण में एक त्रुटि है जिसमें एक परीक्षा परिणाम गलत तरीके से एक बीमारी की उपस्थिति का संकेत देता है जैसे कि बीमारी मौजूद नहीं है, जबकि एक **झूठी नकारात्मक** विपरीत त्रुटि है जहां परीक्षा परिणाम गलत तरीके से उपस्थिति को इंगित करने में विफल रहता है एक शर्त के जब यह मौजूद है। बाइनरी टेस्ट में दो प्रकार की त्रुटियां हैं, दो प्रकार के सही परिणाम के विपरीत (एक **वास्तविक सकारात्मक** और एक **वास्तविक नकारात्मक**)। उन्हें चिकित्सा में एक **झूठी सकारात्मक** (या **झूठी नकारात्मक) निदान** के रूप में भी जाना जाता है, और सांख्यिकीय वर्गीकरण में **झूठी सकारात्मक** (या **झूठी नकारात्मक) त्रुटि** के रूप में जाना जाता है।

सांख्यिकीय परिकल्पना के परीक्षण में अनुरूप अवधारणाओं को प्रकार I और प्रकार II त्रुटियों के रूप में जाना जाता है, जहां एक सकारात्मक परिणाम शून्य परिकल्पना को खारिज करने से मेल खाता है, और एक नकारात्मक परिणाम शून्य परिकल्पना को खारिज नहीं करने के लिए मेल खाता है। शब्दों का उपयोग अक्सर एक-दूसरे के लिए किया जाता है, लेकिन चिकित्सा परीक्षण और सांख्यिकीय परिकल्पना परीक्षण के बीच अंतर के कारण विस्तार और व्याख्या में अंतर हैं।

सन्दर्भ
-------

1. ↑  False Positives and False Negatives
जल जीवन मिशन की घोषणा प्रधानमंत्री नरेन्द्र मोदी ने 15 अगस्त 2019 को की थी। यह मिशन भारत के सभी दूर-सुदूर गाँवों के हर घर तक शुद्ध पेय जल पहुँचाने का लक्ष्य 2024 तक पूरा करेगा। जल जीवन मिशन को सफलता पूर्वक पूरा करने के लिए केंद्र, राज्य और केन्द्रशासित प्रदेश मिलकर काम करेंगे। यह मिशन पेय जल को आम लोगों तक आसानी से पहुँचाने के साथ-साथ दीर्घ कालिक जल श्रोतों का निर्माण, जल संरक्षण, प्रदूषण रहित जल की पहचान, जल प्रबंधन आदि की कार्य योजना पर कार्य करता है।

जल जीवन मिशन के महत्वपूर्ण तथ्य -
---------------------------------

* मिशन को सफल बनाने के लिए मोदी सरकार 3 लाख 60 हजार करोड़ रूपए खर्च करेगी।
* मिशन की कार्ययोजना के अनुसार 55 IPCD के न्यूनतम सेवा स्तर प्रत्येक परिवार को FHTCs की सुविधा मिलेगी।
* जल आपूर्ति की बुनियादी और विश्वसनीय सुविधाओं का विकास करना ।
* समर्थन गतिविधियों जैसे IEC, HRD, R & D, आदि का प्रयोग।
* देश के सभी स्कूलों, आंगनवाड़ी केन्द्रों, स्वास्थ्य केन्द्रों, कल्याण केन्द्रों, सामुदायिक भवनों जैसे महत्वपूर्ण स्थलों तक जलापूर्ति की व्यवस्था।
* केंद्र, राज्य, केन्द्रशासित प्रदेशों, स्थानीय समुदायों और हित धारकों की बराबर भागीदारी।
* जल शक्ति मंत्रालय के द्वारा मिशन की जाँच, सुधार और पारदर्शिता के लिए ऑफिसियल वेबसाइट पर सारी जानकारियां उपलब्ध।

जल जीवन मिशन का लक्ष्य -
------------------------

जल शक्ति मंत्रालय के आकड़ों के अनुसार देश में 18,99,85,096 परिवारों को पेय जल के लिए घरेलु नल कनेक्शन पहुँचाना बाकी है। इस लक्ष्य को पूरा करने के लिए केंद्र सरकार 2024 तक सभी परिवारों को पेय जल मुहैय्या करवाएगी।

मिशन का स्टेटस -
----------------

जल जीवन मिशन की ऑफिसियल वेबसाइट के अक्टूबर 2020 के आंकड़ों के अनुसार अब तक देश में 5,55,52,125 परिवारों तक जल कनेक्शन पहुँच चुका है। जो की निर्धारित लक्ष्य का लगभग 30 प्रतिशत है। अभी बचे हुए 70 प्रतिशत परिवारों तक पेय जल सुविधा पहुँचाने पर काम चल रहा है। 

वर्तमान स्टेटस देखने के लिए आप इस लिंक पर जा सकते हैं। -

जल जीवन मिशन की नयी अपडेट -
---------------------------

मिशन से सम्बंधित नयी अपडेट गाँधी जयंती (2 अक्टूबर 2020) की है। जल शक्ति मंत्रालय ने इस अवसर पर 100 दिन का नया आंगनवाड़ी अभियान चलाया है। जल शक्ति मंत्री गजेन्द्र सिंह शेखावत ने इस कैम्पेन की शुरुआत करते हुए कहा कि गाँधी जी की जयंती से अगले 100 के अन्दर देश के सभी आंगनवाड़ी केंद्रों तक पेय जल की उपलब्धता सुनिश्चित की जाएगी।

बाहरी कड़ियाँ -
---------------

जल जीवन मिशन की सरकारी वेबसाइट

सरकारी योजनाओं की जानकारी आम लोगों तक पहुँचाने वाला "सरकारी योजना न्यूज़" हिंदी ब्लॉग
Rice blast symptoms
**झुलसा रोग** (blight) का प्रकोप अनेक फसलों पर होता है, जैसे धान, जौ, कपास, आलू, बैगन आदि।

धान का झुलसा
------------

इसके लक्षण पत्तियों, बाली की गर्दन एंव तने की निचली गठानों पर प्रमुख रूप से दिखाई देते हैं। प्रारंभिक अवस्था में निचली पत्तियों पर हल्के बैंगनी रंग के छोटे-छोटे धब्बे बनते हैं जो धीरे-धीरे बढ़कर आँख के समान बीच में चैडे व किनारों पर सँकरे हो जाते हैं। इन धब्बों के बीच का रंग हल्के भूरे रंग होता है। जिससे दानों के भरने पर असर पड़ता है। फसल काल के दौरान जब रात्रि का तापमान 20 से 22 से. व आर्द्रता 95 प्रतिशत से अधिक होती है तब इस रोग का तीव्र प्रकोप होने की संभावना होती है।

**नियंत्रण** : रोग के प्रारंभिक लक्षण दिखते ही हिनोसान या बाविस्टिन (0.1 प्रतिशत) रसायन का छिड़काव 12-15 दिन के अन्तर से करना चाहिए। रोग रोधी जातियों जैसे -रासी, आदित्य, तुलसी, एम. टी. यू. महामाया आदि की बुवाई करनी चाहिए। समय पर बुवाई और संतुलित उर्वरकों का उपयोग इस रोग को सीमित करने में मदद करते हैं।

### पत्ती का झुलसा

यह रोग जीवाणुजनित है। इस रोग का प्रकोप खेत में एक साथ न शुरू होकर कहीं-कहीं शुरू होता है तथा धीरे-धीरे चारों तरफ फैलता है। इसमें पत्ते ऊपर से सूखना षुरू होकर किनारों से नीचे की ओर सूखते हैं। गंभीर हालात में फसल पूरी सूखी हुई पुआल की तरह नजर आती है। इस रोग के प्रारंभिक लक्षण पत्तियों पर रोपोई या बुवाई के 20 से 25 दिन बाद दिखाई देते हैं। सबसे पहले पत्ती के किनारे वाला ऊपरी भाग हल्का नीला-सा हो जाता है तथा फिर मटमैला हरापन लिये हुए पीला सा होने लगता है। रोगग्रसित पौधे कमजोर हो जाते हैं और उनमें कंसे कम निकलते हैं। दाने पूरी तरह नहीं भरते व पैदावार कम हो जाती है। इस रोग के जीवाणु पौधों की जड़ों, बीज, पुआल आदि धान के अवषेश आदि के जरिए अगले मौसम तक चले जाते हैं।

इस रोग का प्रबंधन हम निम्न उपायों से ही कर सकते हैं।

* इस रोग के प्रकोप वाले क्षेत्रों में बार-बार एक ही प्रजाति न उगाएं।

* पौधे ऐसी जगह न बोए जहा पिछली फसल के अवषेश पड़े हों या जहां छाया रहती हो।

* रोग रोधी किस्मों को प्रथामिकता दें, जैसे पूसा-1460 (उन्नत पूसा बासमती 1)

* नाइट्रोजन खाद का प्रयोग अधिक न करें तथा रोपाई के 40 दिन बाद तो बिल्कुल न दें।

* खेतों में पानी लगातार न लगाए रखें।

* बीमारी वाले खेतों का पानी स्वस्थ खेतों में न लगाएं।

* बीज का उपचार अवश्य करें।

कपास का झुलसा
-------------

जौ का झुलसा
-----------

बाहरी कड़ियाँ
-------------

* धान के प्रमुख रोग
मनुष्यों की आनुवंशिकी (यानि जॅनॅटिक्स) में **सर्वप्रथम मातृवंशी नारी** या **माइटोकांड्रियल ईव** उस अज्ञात नारी को कहते हैं जो आज के विश्व में मौजूद सारे नारियों ओर पुरुषों की निकटतम सांझी पूर्वजा थी। दुनिया में जितने भी मनुष्य मातृवंश समूह हैं वे सभी इसी सर्वप्रथम मातृवंशी नारी की संतति की उपशाखाएँ हैं। वैज्ञानिक अनुमान लगाते हैं के यह नारी अफ़्रीका के महाद्वीप पर आज से २००,००० साल पहले रहा करता थी। यह ध्यान योग्य बात है के अनुसंधान से पता लगा है के आधुनिक मनुष्य जाती के पुरुषों के सर्वप्रथम पितृवंशी पुरुष (जो विश्व के सारे पुरुषों का निकटतम सांझा पूर्वज था) ने इस नारी से लगभग ५०,००० से ८०,००० साल बाद अपना जीवनकाल व्यतीत किया।

अन्य भाषाओँ में
---------------

अंग्रेज़ी में "सर्वप्रथम मातृवंशी नारी" को "माइटोकांड्रियल ईव" (mitochondrial Eve), "निकटतम सांझे पूर्वज" को "मोस्ट रीसॅन्ट कॉमन ऐन्सिस्टर" (most recent common ancestor), "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

इन्हें भी देखें
---------------

* निकटतम सांझा पूर्वज
* मनुष्य मातृवंश समूह
* वंश समूह

सन्दर्भ
-------

1. ↑  "Documentary Redraws Humans' Family Tree". मूल से 27 अप्रैल 2011 को पुरालेखित. अभिगमन तिथि 20 अप्रैल 2011.
2. ↑  Mitochondrial Eve and Y-chromosomal Adam Archived 2013-03-16 at the Wayback Machine The Genetic Genealogist
इस कथा का आरम्भ हुआ था बहुत पहले ही राज कॉमिक्स के अन्य नायक 'योद्धा ' की स्वर्गारोहण ' सीरिज से ही ! बाद में इस कथा का सूत्र बना 'भोकाल ' (राज कॉमिक्स का ही एक नायक) की 'धिक्कार ' सीरिज की कॉमिक्स से जो 'युगांधर ' में आकर एकरूप हुयी और एक महासिरीज की नीव पड़ी !
सीरिज की शुरुवाती कॉमिक्स निम्न प्रकार है।
1.युगांधर # 2528 ()
सतयुग, द्वापरयुग और कलयुग इन तीन युगों में फैली महागाथा, जिसमें दितिपुत्र शिरोमणि योद्धा, महाबली भोकाल और सर्वशक्तिमान भीमकाय अडिग जैसे युगजयी वीर योद्धाओं के सम्मुख आ खड़ा हुआ है युगम! युगम एक ऐसा महापात्र जिसके आगे घुटने टेकने पर मजबूर हो गए यह तीनों महारथी! अपनी- अपनी जड़ों से जूझते तीनों महानायकों का सामना है अब साक्षात मौत के साथ! जोकि इनकी जड़ों के साथ- साथ इनके वजूद तक को निगल जाएगा! आज पराजित होगा ढकमानघन, महागुरु भोकाल की तलवार और असीमित बाहुबल!(
2.सर्वयुगम ()

```
युग में मची हुई है प्रलय और हर युग के रक्षक अपने युगों, अपने लोगों की रक्षा करने के लिए उपलब्ध नहीं हैं क्योंकि चारों युगों के महानायकों को एक महाशक्ति युगम ने एक शर्त के साथ एक ही मंच पर ला खड़ा कर दिया है। शर्त यह है कि सतयुग, त्रेतायुग, द्वापरयुग के महानायक एक तरफ और कलियुग के महानायक दूसरी तरफ रहेंगे| दोनों दलों के महायोद्धाओं के बीच होंगी प्रतिस्पर्धाएं और जो भी दल जीतेगा उसका ही युग ब्रह्मांड में अस्तित्व में रहेगा दूसरे दल का युग हमेशा के लिए मिटा दिया जाएगा! समय सीमित है वर्तमान में मौत से जूझते अपने- अपने लोगों और भविष्य में अपने- अपने युगों को बचाने के लिए रक्षकों को लड़ना ही होगा एक युद्ध- एक युग नामक देवताओं का रचा यह रहस्यमयी महारण!
```

3. सर्वदमन ()
समय चक्र को नियंत्रित करने के हेतु देवताओं द्वारा नियुक्त किये गए "युगम" ने सभी युगों के नायकों (सतयुग, त्रेतायुग, द्वापरयुग, कलियुग) का कर लिया है अपहरण और आयोजित की है एक प्रतियोगिता जिसमें एक तरफ हैं 3 युगों के नायक भोकाल, अश्वराज, तिलिस्मदेव, प्रचंडा, गोजो योद्धा इत्यादि और दूसरी ओर हैं कलियुग के महानायक ब्रह्माण्ड रक्षक नागराज, सुपर कमांडो ध्रुव, डोगा, भेड़िया, परमाणु, शक्ति, एन्थोनी इत्यादि! 
इस रण में जो दल हारेगा युगम उसका युग समाप्त कर देगा ! अब हर महानायक को अपना युग बचाना है और सबकी प्रतिष्ठा दांव पर है।
हर युग में मानवता पर मंडराया है भयानक खतरा! सतयुग, त्रेतायुग, द्वापरयुग और कलियुग के सभी महानायकों का एक दिव्य महाशक्ति युगम ने कर लिया है हरण और उन्हें बांट दिया है दो दलों में! एक दल में हैं सतयुग, त्रेतायुग, द्वापरयुग के महानायक और दूसरे दल में हैं कलियुग के महानायक! दोनों दलों के महायोद्धाओं के बीच होंगी अनूठी प्रतिस्पर्धाएं और जो भी दल जीतेगा उसका ही युग ब्रह्मांड में अस्तित्व में रहेगा, दूसरे दल का युग हमेशा के लिए मिटा दिया जाएगा! प्रतिस्पर्धाएं शुरू हो चुकी हैं, रक्षक ही लड़ रहे हैं रक्षक से! इन खूनी लड़ाइयों के विजेता ही बचा पाएंगे अपने लोगों और अपने युग को! अति रोमांचक, रोचक और अनोखा होगा ‘एक युद्ध- एक युग’ नामक देवताओं का रचा यह रहस्यमयी महारण!
यह नक़्शा हिन्द-यूरोपी भाषा परिवार में 'केन्टम-सातेम समवाक' दर्शाता है - केसरी रंग का क्षेत्र हिन्द-यूरोपी भाषाएँ बोलता है और लाल रंग की समवाक सीमा उसे 'केन्टम' (पश्चिमी) और 'सातेम' (पूर्वी) हिस्सों में बांटती है
**समवाक**, **समग्लोस** या **आइसोग्लोस** (अंग्रेज़ी: isogloss) ऐसी भौगोलिक सीमा को कहते हैं जिसके पार भाषा का कोई पहलु बदल जाता हो, मसलन किसी स्वर वर्ण का उच्चारण, किसी व्यंजन वर्ण को उच्चारण करने का लहजा, इत्यादि। अगर ऐसे समवाकों का समूह किसी एक ही रेखा पर पड़ता हो तो वह दो उपभाषाओं के बीच में सीमा होने का बड़ा संकेत होता है। उदाहरण के लिए एक अध्ययन में पाया गया की हिन्दी क्षेत्र के पूर्वी इलाक़ों में 'ण' का उच्चारण 'न' जैसा किया जाता है, जबकि पश्चिमी क्षेत्रों में 'न' और 'ण' में अंतर किया जाता है। इन दोनों क्षेत्रों के गाँवों का अध्ययन करने पर बीच में एक सीमा बनती है जहाँ हिन्दी भाषा के इस पहलु का समवाक है।

केन्टम-साटेम समवाक
------------------

हिन्द-यूरोपी भाषा परिवार में 'केन्टम-सातेम समवाक' (Centum-Satem Isogloss) मशहूर है। इस समवाक सरहद से पूर्वी हिन्द-यूरोपी भाषी इलाक़ों में (यानि संस्कृत, रूसी, फ़ारसी, हिन्दी में) बहुत से शब्दों में 'स' या 'श' की आवाज़ देखी जाती है जबकि इस से पश्चिम के क्षेत्रों में (यानि अंग्रेज़ी, जर्मन, फ़्रांसिसी में) उन्ही के सजातीय शब्दों में 'क', 'ख' या 'ग' की ध्वनि आती है। उदाहरण:

* केन्तम (लातिनी), (हे) कातोन (यूनानी), हन्ड्रेड (अंग्रेज़ी - पहले 'ख़न्ड्रेड' होता था) ⟷ सद (फ़ारसी), शत (संस्कृत), सौ (हिन्दी), सिम्त्स (लातवियाई)
* कोन (con, स्पेनी) ⟷ साथ (हिन्दी), सोयूज़ (रूसी)

इन्हें भी देखें
---------------

* लहजा (भाषाविज्ञान)
* सजातीय शब्द

सन्दर्भ
-------

1. ↑  Glossary Of Hindi Urdu & English Linguistic Terminology Archived 2011-11-29 at the Wayback Machine, Umberto Nardella, Star Publications, 2008, ISBN 978-81-7650-329-7, *... samvak' -, isogloss ...*
2. ↑  Language in social groups, John Joseph Gumperz, Stanford University Press, 1971, ISBN 978-0-8047-0798-5, *... A preliminary survey of three village dialects in the Hindi area ... as one approaches an isogloss ... in the case of the retroflex and dental nasals /ṇ/ and /n/ ...*
**समूद** या थमूद (कौम ए समूद) (/ θæmuːd /) 8 वीं शताब्दी ईसा पूर्व से पैगम्बर हज़रत मुहम्मद साहब के समय के निकट ज्ञात हेजाज़ अरब में एक प्राचीन सभ्यता थी। थमूद सभ्यता अरब प्रायद्वीप के उत्तर में स्थित थी। यद्यपि माना जाता है कि वे दक्षिणी अरब में पैदा हुए थे, अरबी परंपरा ने उन्हें उत्तर में आगे बढ़ने के लिए मादाइन सालेह के पास अथलाब पहाड़ की ढलानों पर बसने के लिए प्रेरित किया था।

एथ-लैब पहाड़ और पूरे मध्य अरब में कई समूदी काल शिलालेख और चित्र पाए गए हैं।

इतिहास
------

 *अल-हिज्र* या  *मादाइन सालेह*  *("सालेह शहर"), 2012*
समूद का सबसे पुराना संदर्भ अश्शूर राजा सरगोन द्वितीय का 715 ईसा पूर्व शिलालेख है, जो उन्हें अश्शूरियों द्वारा पूर्वी और मध्य अरब के लोगों के बीच होने का उल्लेख करता है। इस्लामी परंपरा के मुताबिक, समूदी इससे काफ़ी पहले अस्तित्व में थे, जिनके पूर्वजों को इरम और अरस (बाइबिल के अराम और उज़ के रूप में पहचाना जाता है) कहा जाता है।

उन्हें चिओस, टॉल्मी और प्लिनी के अरिस्टो के लेखन में 'तमुदेई' के रूप में जाना जाता है। 

कौम ए समूद का वर्णन कुरान ए पाक में, सूरह 7 (अल-आराफ), अयत 73-74 और सूरह 23 (अल-मोमिनून) आयत 31 में किया गया है।

स्क्रिप्ट
---------

ग्राफिक रूप से सेमिटिक वर्णमाला (जिसे थमूडिक कहा जाता है) के समान ग्राफिक दक्षिणी अरब में और पूरे हेजाज़ में पाया गया है। लिपि को पहली बार उत्तर मध्य यमन के एक क्षेत्र में पहचाना गया था जिसे थमूद के नाम से जाना जाता है, जो उत्तर में रुब अल अलली द्वारा दक्षिण में है, दक्षिण में हाध्रामौत और पश्चिम में शबाबवा द्वारा। इस स्क्रिप्ट का नाम उस स्थान के नाम पर रखा गया था जहां इसे पहली बार खोजा गया था, न कि लोगों के लिए। थामुडिक में शिलालेख ज्यादातर उत्तरी सऊदी अरब से आते हैं, लेकिन पूरे अरब प्रायद्वीप में पाए जा सकते हैं।

नाम का उपयोग
------------

थमूद के मूल लोगों के गायब होने के बाद, रॉबर्ट होयलैंड ने सुझाव दिया कि बाद में उनके नाम को अन्य नए समूहों द्वारा अपनाया गया जो मादाइन सालेह के क्षेत्र में रहते थे।

यह सुझाव 'अब्दुल्ला इब्न' उमर और इब्न कथिर द्वारा समर्थित है, जो रिपोर्ट करते हैं कि लोगों ने थमुद अल-हिजर के क्षेत्र को बुलाया था, जबकि उन्होंने मादाइन सालेह प्रांत को अर्ध थमुद (थमूद की भूमि) और बेत थमूद (थमूद का घर) कहा था। निष्कर्ष निकाला जा सकता है कि उपरोक्त साक्ष्य से लिया जा सकता है कि 'थमूद' शब्द उन समूहों पर लागू नहीं किया गया था जो लिआनाइट्स और नाबातियन जैसे मादाइन सालेह में रहते थे।
शास्त्रीय अरबी स्रोतों के मुताबिक, यह सहमति हुई कि थमूद के मूल लोगों का एकमात्र शेष समूह बनू थाकिफ का जनजाति है जो मक्का के ताइफसाउथ शहर में रहते थे।

इन्हें भी देखें
---------------

* पेत्रा
* मादाइन सालेह
* नाबातियन साम्राज्य

सन्दर्भ
-------



1. ↑  Ephʻal, Israel (1982). *The Ancient Arabs: Nomads on the Borders of the Fertile Crescent, 9Th-5Th Centuries B.C.* (अंग्रेज़ी में). BRILL. आई॰ऍस॰बी॰ऍन॰ 9652234001.
2. ↑  Encyclopædia Britannica Online
3. ↑  *Muqaddimah Archived 2017-12-21 at the Wayback Machine* Ch. 2.21 Archived 2016-04-02 at the Wayback Machine
4. ↑  "Smithsonian National Museum of Natural History - Thamudic inscriptions exhibit". मूल से 21 दिसंबर 2015 को पुरालेखित. अभिगमन तिथि 13 नवंबर 2018.
5. ↑  Hoyland, Robert G. (2001). [*Arabia and the Arabs: From the Bronze Age to the Coming of Islam* at Google Books *Arabia and the Arabs: From the Bronze Age to the Coming of Islam*] जाँचें `|url=` मान (मदद). Routledge. पृ॰ 69. आई॰ऍस॰बी॰ऍन॰ 0415195349.
जॉन ट्रम्बुल
**जॉन ट्रंबुल** (John Trumbull) (6 जून 1756 - 10 नवम्बर 1843) अमरीकन चित्रकार थे। उनका जन्म कानेक्टिकट राज्य के लेबनान स्थान में 6 जून 1756 में हुआ था। उनकी मृत्यु न्यूयार्क, 10 नवम्बर 1843 को हुई थी। हार्वर्ड से स्नातक होने के पश्चात्‌ उन्होंने अमेरिकी स्वातंत्रय युद्ध में भाग लिया था। उन्होंने 1977 तक सेना में योजनाओं के नक्शे बनाए थे। वे 1780 में लंदन गए और बेंजामिन वेस्ट के साथ काम किया। थोड़े दिन कार्य करने के पश्चात्‌ ही वे राजद्रोह के अभियोग में गिरफ्तार कर लिए गए। 1784 में उन्होंने 'बंकर की पहाड़ी' और 'मांटगोमरी' चित्रित किया। उन्होंने 1875 में पेरिस जाकर अधिकारियों के आकृतिचित्र चित्रित किए। जेफर्सन की सहायता से उन्होंने 'स्वतंत्रता के घोषणापत्र पर हस्ताक्षर' नामक चित्र शुरू किया। अफसरों, सेनाधिकारियों से संबंधित दृश्य के चित्रण में वे पटु थे। अनेक व्यक्तिचित्र भी इनकी कला के उत्तम उदाहरण है।

बाहरी कड़ियाँ
-------------

* The Winterthur Library Overview of an archival collection on John Trumbull.
* Union List of Artist Names, Getty Vocabularies. ULAN Full Record Display for John Trumbull. Getty Vocabulary Program, Getty Research Institute. Los Angeles, California.
सिलीगुड़ी में महानन्दा नदी
**सिलीगुड़ी** (Siliguri) भारत के पश्चिम बंगाल राज्य के जलपाईगुड़ी ज़िले और दार्जीलिंग ज़िले (दोनों) में स्थित एक शहर है। इस से 35 किमी पूर्व में जलपाईगुड़ी बसा हुआ है, और दोनों शहरों में विस्तार के कारण इनका एक बृहत-नगरीय क्षेत्र में विलय होता जा रहा है।

विवरण
-----

रेल और राजपथ का अंतस्थ होने के कारण, सिलीगुड़ी नगर दार्जिलिंग एवं सिक्किम के व्यापार का केंद्र है। जूट व्यवसाय नगर का प्रमुख व्यवसाय है। यह महानन्दा नदी के किनारे हिमालय के चरणों में स्थित है और जलपाईगुड़ी से ४२ किमी दूरी पर स्थित है। यह उत्तरी बंगाल का प्रमुख वाणिज्यिक, पर्यटक, आवागमन, तथा शैक्षिक केन्द्र है।२०११ में इसकी जनसंख्या ७ लाख थी। गुवाहाटी के बाद यह पूर्वोत्तर भारत का दूसरा सबसे बड़ा नगर है। यह पश्चिम बंगाल का महत्वपूर्ण व्यापार केन्द्र बन चुका है। इस नगर में लगभग २० हजार देसी और १५ हजार विदेशी पर्यटक प्रतिवर्ष आते हैं। नेपाल, भूटान तथा बांग्लादेश आदि पड़ोसी देशों और अन्य पूर्वोत्तर राज्यों के लोगों के लिये भी यह वायु, सड़क तथा रेल यात्रा का पड़ाव बिन्दु है। यह चाय, आवागमन, पर्यटन तथा इमारती लकड़ी के लिये प्रसिद्ध है।

इन्हें भी देखें
---------------

* जलपाईगुड़ी ज़िला
* जलपाईगुड़ी

सन्दर्भ
-------

1. ↑  "Lonely Planet West Bengal: Chapter from India Travel Guide," Lonely Planet Publications, 2012, ISBN 9781743212202
2. ↑  "Kolkata and West Bengal Rough Guides Snapshot India," Rough Guides, Penguin, 2012, ISBN 9781409362074
"एससीआर" का प्रतीकात्मक चिन्ह '
चित्र:Silicon-controlled-rectifier-Schematic.jpg"एससीआर" का कार्यात्मक चिन्ह '
हीट-सिंक पर लगा हुआ एक **एससीआर**
**सिलिकॉन कन्ट्रोल्ड रेक्टिफायर** (silicon controlled rectifier) या एससीआर (SCR) या **सिलिकॉन नियंत्रित दिष्टकारी** एक तीन सिरों से युक्त अर्धचालक वैद्युत युक्ति है। यह सिलिकॉन से ही बनता है (जर्मेनियम से बनाना सम्भव नहीं है)। यह एक चार स्तरों वाली (PNPN) युक्ति है जो नियंत्रित दिष्टकारी के रूप में प्रयोग किया जाता है। इस दृष्टि से यह डायोड से भिन्न है कि डायोड का प्रयोग करके नियंत्रित तरीके से प्रत्यावर्ती धारा को दिष्ट धारा में नहीं बदला जा सकता। इसमें तीन सिरे होते हैं जिन्हें धनाग्र (एनोड), ऋणाग्र (कैथोड) और Gate (गेट) के नाम से जाना जाता है। एससीआर बहुत कम धारा और वोल्टेज से लेकर हजारों एम्पीयर और हजारों वोल्ट रेटिंग के उपलब्ध हैं। यह एक बहुत ही मजबूत (रग्गेड) युक्ति है जो आसानी से खराब नहीं होती। एक द्विशीय युक्ति है

इन्हें भी देखें
---------------

* ट्रायक (Triac)

बाहरी कड़ियाँ
-------------

* तकनीकी ज्ञान हिंदी में
* SCR at AllAboutCircuits
Daisy bopanna
**डेज़ी बोपन्ना** (जन्म: 4 दिसम्बर 1982) एक भारतीय फिल्म अभिनेत्री हैं, जो मुख्य रूप से कन्नड़ भाषा में बनी फिल्मों में काम करती हैं। इसके अलावा ये कई अन्य भाषाओं के फिल्मों में भी काम कर चुकी हैं, जिसमें तेलुगू, तमिल, मलयालम और हिन्दी शामिल है।

निजी जीवन
---------

डेज़ी का जन्म 4 दिसम्बर 1982 को कोडगू, कर्नाटक, भारत में हुआ था। इन्होंने अपनी शुरुआती शिक्षा औरोबिंदो स्कूल से ली और उसके बाद कुमारंस कॉलेज और उसके बाद बैंगलोर के चित्रकला परिशत से फ़ाइन आर्ट्स में बेचलर डिग्री प्राप्त की।

इन्होंने इर्नस्ट एंड यंग के साथी और प्रकाश जजु के बेटे, अमित जजु से शादी कर ली। इनके भाई, देवैयाह बोपन्ना मुंबई में विज्ञापन विशेषज्ञ के रूप में काम कर रहे हैं।

करियर
-----

इन्होंने अपने करियर की शुरुआत थियेटर में काम करने से की थी। ये कुछ समय निकाल कर बी॰ जयश्री के स्पंदना थियेटर में काम करती थीं। इसके अलावा ये प्रीतम कोइपिल्लई के साथ अंग्रेजी थियेटर में भी काम करती थी और इन्होंने कभी पीछे मुड़ कर नहीं देखा।

इनकी पहली फिल्म बिम्बा थी, जिसे बर्लिन एंड फ्रैंकफर्ट फिल्म उत्सव में भेजा गया था, जिस जगह इनके फिल्म ने कई पुरस्कार जीते थे। इस फिल्म का निर्देशन कविता लंकेश ने किया था। इनकी अगली फिल्म भगवान थी, जिसे इन्होंने दर्शन के साथ किया था। इस फिल्म में काम करने के बाद इन्हें *स्पाइसी डेज़ी* का टैग मिला।

इसके बाद डेज़ी को कई सारे फिल्मों में काम करने का मौका मिला, जिसमें रामा श्यामा भामा, थवारीना सिरी, ऐश्वर्या, सत्यवान सावित्री, गालिपटा, ओलवे जीवना लेक्कचरा, क्रेज़ी लोका और अन्य फिल्में शामिल है। इनके सभी फिल्मों में अच्छे अभिनय के बाद इन्हें गरम मसाला फिल्म में काम करने का मौका मिला, जिसमें ये अक्षय कुमार और जॉन अब्राहम के साथ काम कर रही थीं। लगभग ₹17 करोड़ में बनी इस फिल्म ने सिनेमाघरों से ही लगभग 54 करोड़ रुपये की कमाई की।

सन्दर्भ
-------

1. ↑  "Daisy Bopanna interview". sify.com. मूल से 12 मई 2010 को पुरालेखित. अभिगमन तिथि 15 May 2011.
2. ↑  "Daisy Bopanna gets hitched". The Times of India. 1 June 2011. मूल से 23 अप्रैल 2020 को पुरालेखित. अभिगमन तिथि 31 मार्च 2019. Italic or bold markup not allowed in: `|publisher=` (मदद)
3. ↑  "Garam Masala". *Box Office India*. मूल से 5 August 2015 को पुरालेखित. अभिगमन तिथि 21 May 2016.

बाहरी कड़ियाँ
-------------

|  |  |
| --- | --- |
|  | **Daisy Bopanna** से संबंधित मीडिया विकिमीडिया कॉमंस पर उपलब्ध है।  |

* इंटरनेट मूवी डेटाबेस पर डेज़ी बोपन्ना
* Daisy Bopanna on Twitter
**जवाई नदी** (Jawai River) भारत के राजस्थान में बहने वाली एक नदी है। यह लूणी नदी की एक उपनदी है।

नदीमार्ग
--------

जवाई नदी उदयपुर ज़िले की अरावली पहाड़ियों में गोरिया गाँव के समीप उत्पन्न होती है। यह पाली व जालौर ज़िलों में बहती है। जालौर में सायला/बिराना गाँव के पास इसमें खारी नदी मिल जाती है। बाड़मेर में यह लूणी नदी में मिल जाती है। इसकी सहायक नदी बांडी, सूकडी, खारी आदि हैं। इसे पश्चिम राजस्थान की गंगा कहते है। जवाई नदी पर बसे प्रमुख नगर सुमेरपुर (पाली ज़िला), शिवगंज (सिरोही ज़िला) व आहौर  ( जालौर जिला) हैं। पाली ज़िले की सुमेरपुर तहसील का पुराड़ा गाँव (जो ग्राम पंचायत पोमावा में सम्मिलित है) भी जवाई नदी के किनारे बसा हुआ है। सुमेरपुर के समीप स्थित जवाई बाँध इसी नदी पर है और यह पश्चिमी राजस्थान का सबसे बड़ा बाँध है। अपने निचले भाग में जवाई को सुकड़ी नदी भी कहा जाता है।

इन्हें भी देखें
---------------

* लूणी नदी
* जवाई बाँध
* सुकड़ी नदी
* अरावली पहाड़ियाँ

सन्दर्भ
-------

1. ↑  "Lonely Planet Rajasthan, Delhi & Agra," Michael Benanav, Abigail Blasi, Lindsay Brown, Lonely Planet, 2017, ISBN 9781787012332
2. ↑  "Berlitz Pocket Guide Rajasthan," Insight Guides, Apa Publications (UK) Limited, 2019, ISBN 9781785731990
जर्मन क्रांति या नवंबर क्रांति (जर्मन: नवंबर्रेवल्यूशन) प्रथम विश्व युद्ध के अंत में जर्मन साम्राज्य में एक नागरिक संघर्ष था, जिसके परिणामस्वरूप जर्मन संघीय संवैधानिक राजतंत्र एक लोकतांत्रिक संसदीय गणतंत्र के साथ बदल गया था जिसे बाद में वेइमार के रूप में जाना जाने लगा। गणतंत्र। क्रान्ति काल नवंबर 1918 से लेकर अगस्त 1919 में वेइमर संविधान को अपनाने तक के कारणों में युद्ध के चार वर्षों के दौरान जनसंख्या द्वारा सामना किए गए चरम बोझ थे, जर्मन साम्राज्य पर हार का प्रबल प्रभाव और सामान्य आबादी और अभिजात वर्ग के पूंजीपतियों और पूंजीपतियों के बीच सामाजिक तनाव जो सत्ता में थे और बस युद्ध हार गए।

क्रांति की जड़ें पहले विश्व युद्ध में जर्मन साम्राज्य की हार और उसके बाद आने वाले सामाजिक तनावों के कारण थीं। क्रांति के पहले कामों को सेना के जर्मन सुप्रीम कमांड की नीतियों और नौसेना कमान के साथ समन्वय की कमी के कारण शुरू किया गया था। पराजय की स्थिति में, नौसेना कमान ने 24 अक्टूबर 1918 के अपने नौसैनिक आदेश के द्वारा ब्रिटिश शाही नौसेना के साथ एक जलवायु लड़ाई को शुरू करने की कोशिश करने पर जोर दिया। लड़ाई कभी नहीं हुई। अंग्रेजों से लड़ने के लिए तैयारी शुरू करने के अपने आदेशों का पालन करने के बजाय, जर्मन नाविकों ने 29 अक्टूबर 1918 को विल्हेमशेवेन के नौसैनिक बंदरगाहों में विद्रोह का नेतृत्व किया, जिसके बाद नवंबर के पहले दिनों में कील विद्रोह हुआ। इन गड़बड़ियों ने पूरे जर्मनी में नागरिक अशांति की भावना को फैलाया और अंततः 9 नवंबर 1918 को एक गणराज्य की घोषणा की। इसके तुरंत बाद, सम्राट विल्हेम II ने अपना सिंहासन त्याग दिया और देश छोड़कर भाग गया।

समाजवादी विचारों से प्रेरित क्रांतिकारियों ने सोवियत शैली की परिषदों को सत्ता नहीं सौंपी, क्योंकि रूस में बोल्शेविकों ने किया था, क्योंकि जर्मनी की सोशल डेमोक्रेटिक पार्टी (एसपीडी) के नेतृत्व ने उनके निर्माण का विरोध किया था। एसपीडी ने एक राष्ट्रीय सभा के बजाय चुना जो सरकार की संसदीय प्रणाली का आधार बनेगी। [१] जर्मनी में आतंकवादी कार्यकर्ताओं और प्रतिक्रियावादी रूढ़िवादियों के बीच एक सर्वव्यापी गृहयुद्ध के डर से, एसपीडी ने अपनी शक्ति और विशेषाधिकारों से पूरी तरह से पुराने जर्मन ऊपरी वर्गों को हटाने की योजना नहीं बनाई। इसके बजाय, इसने उन्हें नई सामाजिक लोकतांत्रिक व्यवस्था में एकीकृत करने की कोशिश की। इस प्रयास में, एसपीडी वामपंथियों ने जर्मन सुप्रीम कमांड के साथ गठबंधन की मांग की। इसने सेना और फ्रीइकॉर्प्स (राष्ट्रवादी मिलिशिया) को कम से कम 4 से 15 जनवरी 1919 तक कम्युनिस्ट स्पार्टसिस्ट के विद्रोह की अनुमति दे दी। राजनीतिक ताकतों का एक ही गठबंधन जर्मनी के अन्य हिस्सों में वामपंथियों के दबदबे को दबाने में सफल रहा, जिसके परिणामस्वरूप 1919 के अंत तक देश पूरी तरह से शांत हो गया था।

नई वेइमर नेशनल असेंबली के चुनाव 19 जनवरी 1919 को आयोजित किए गए थे। 11 अगस्त 1919 को क्रांति का अंत हुआ, जब वीमर संविधान को अपनाया गया।

सन्दर्भ
-------
**डेटा संचार** दो या दो से अधिक कंप्यूटर केन्द्रों के बीच डिजिटल (ऐसी प्रणाली जिसमे मुख्य से डाटा अदान-प्रदान के लिए अंक का उपयोग किया जाता है) या एनालॉग (ऐसी प्रणाली जिसमे विद्युत संकेतों का प्रयोग डाटा अदान-प्रदान के लिए किया जाता है) डेटा का स्थान्तरण है, जो आपस मे संचार चेनल से जुड़ा होता है।

डेटा संचार के लाभ
-----------------

* डेटा को भौतिक रूप से भेजने मे तथा सेट तैयार करने मे लगने वाले समय की बचत
* आधुनिक कंप्यूटर के प्रोसेसिंग शक्ति तथा संग्रहण क्षमता का पूर्ण उपयोग.
* फाइल से सूचनाओं की तीव्र प्राप्ति.
* फाइलों के नक़ल से बचाव
* कम खर्च मे डेटा का अदान-प्रदान

संचार चेनल के प्रकार -
----------------------

### १. सिम्पलेक्स चेनल (Simplex Channel) -

A————>B  

इसमें डाटा का प्रवाह बस इक ही दिशा मे होता है। जैसे – रेडियो स्टेशन से रेडियो सिग्नल श्रोताओं के पास पहुचता है, पर श्रोता वापस उस सिग्नल को रेडियो स्टेशन नहीं भेज सकता. इसमें सिग्नल बस A से B की दिशा मे ही जाता है।  

  

### २. अर्द्ध डुप्लेक्स चेनल (Half Duplex Channel)-

————————->  

A B  

<————————-  

इस चेनल मे डाटा का प्रवाह दोनों दिशाओ मे होता है। परन्तु एक समय मे किसी एक ही दिशा मे डाटा का प्रवाह होता है। अर्थात A से B की ओर या फिर B से A की ओर. जैसा वाॅकी टाॅकी मे होता है।  

### ३. पूर्ण डुप्लेक्स चेनल (Full Duplex Channel)-

——————————->  

A <—————————-B  

——————————->  

B —————————->A  

इस चेनल मे डाटा का प्रवाह दोनों दिशाओं मे एक साथ होता है। एक ही समय मे डेटा A से B की ओर या B से A की ओर भेजा जाता हैं। जैसा के कंप्यूटर इन्टरनेट सेवा मे होता है।

इन्हें भी देखें
---------------

*
'**सिद्धि'** का शाब्दिक अर्थ है - 'पूर्णता', 'प्राप्ति', 'सफलता' आदि। यह शब्द महाभारत में मिलता है। पंचतंत्र में कोई असामान्य कौशल या क्षमता अर्जित करने को 'सिद्धि' कहा गया है। मनुस्मृति में इसका प्रयोग 'ऋण चुकता करने' के अर्थ में हुआ है। 

सांख्यकारिका तथा तत्व समास में, अर्थात तांत्रिक बौद्ध सम्प्रदाय में इसका विशिष्ट अर्थ है - चमत्कारिक साधनों द्वारा 'अलौकिक शक्तियों का अर्जन' ; जैसे - दिव्यदृष्टि, उड़ना, एक ही समय में दो स्थानों पर उपस्थित होना, अपना आकार परमाणु की तरह छोटा कर लेना, पूर्व जन्म की घटनाओं की स्मृति प्राप्त कर लेना, आदि। माध्वाचार्य के सर्वदर्शनसंग्रह में भी 'सिद्धि' इसी अर्थ में प्रयुक्त हुआ है। 

पतंजलि के योगसूत्र में कहा गया है-

**जन्म औषधि मंत्र तपः समाधिजाः सिद्धयः**
(अर्थात जन्म से, औषधि द्वारा, मंत्र से, तप से और समाधि से सिद्धियाँ प्राप्त की जा सकती हैं।)

आठ सिद्धियाँ
------------

हिन्दू धर्म में मान्य आठ सिद्धियाँ हैं-
1.) अणिमा- जिससे साधक किसी को दिखाई नहीं पड़ता और कठिन से कठिन पदार्थ में प्रवेश कर जाता है।
2.) महिमा- जिसमें योगी अपने को बहुत बड़ा बना देता है।
3.) गरिमा- जिससे साधक अपने को चाहे जितना भारी बना लेता है।
4.) लघिमा- जिससे जितना चाहे उतना हल्का बन जाता है।
5.) प्राप्ति- जिससे इच्छित पदार्थ की प्राप्ति होती है।
6.) प्राकाम्य- जिससे इच्छा करने पर वह पृथ्वी में समा सकता है, आकाश में उड़ सकता है।
7.) ईशित्व- जिससे सब पर शासन का सामर्थ्य हो जाता है।
8.) वशित्व- जिससे दूसरों को वश में किया जाता है।

दस गौण सिद्धियाँ
----------------

भगवत पुराण में भगवान कृष्ण ने दस गौण सिद्धियों का वर्णन किया है-

* अनूर्मिमत्वम्
* दूरश्रवण
* दूरदर्शनम्
* मनोजवः
* कामरूपम्
* परकायाप्रवेशनम्
* स्वछन्द मृत्युः
* देवानां सह क्रीडा अनुदर्शनम्
* यथासंकल्पसंसिद्धिः
* आज्ञा अप्रतिहता गतिः

इन्हें भी देखें
---------------

* सिद्धिदात्री
* महासिद्ध
* विभूति
* अष्ट सिद्धि

बाहरी कड़ियाँ
-------------

* Sri Ramakrishna Math (1985). *Hanuman Chalisa*. Chennai, India: Sri Ramakrishna Math. ISBN 81-7120-086-9
* Bhagavata Purana
**सिद्धि इदनानी** (जन्म 10 जनवरी 1996) एक भारतीय अभिनेत्री है जो तमिल और तेलुगु सिनेमा में काम करने के लिए जानी जाती हैं। उन्होंने तेलुगु फिल्म *जाम्बा लकीदी पम्बा* से अभिनय की शुरुआत की थीं। सिद्धि को तमिल फिल्म *वेंधु थानिंधथु काडू* (2022) में "पावई" की भूमिका निभाने के लिए समीक्षकों से सराहना मिली थीं। उन्होंने 2023 में हिन्दी फिल्म *द केरल स्टोरी* से हिन्दी सिनेमा में अभिनय की शुरुआत की।

व्यक्तिगत जीवन
--------------

सिद्धि इदनानी का जन्म और पालन-पोषण मुंबई में हुआ। उनके पिता अशोक इदानी एक व्यवसायी और आवाज मॉड्यूलेशन ट्रेनर हैं और उनकी माँ फाल्गुनी दवे एक टेलीविजन अभिनेता हैं।

करियर
-----

उन्होंने अपने करियर की शुरुआत एक थिएटर कलाकार के रूप में की थी। वह *मिस दीवा अहमदाबाद* में फाइनलिस्ट भी रह चुकी हैं।

इदनानी ने अपने फिल्मी करियर की शुरुआत गुजराती फिल्म *ग्रैंड हाली* से की थीं। उन्होंने 2018 में पेरिस में आयोजित हुए *मिस सुपरटैलेंट* में भारत का प्रतिनिधित्व किया।

सिद्धि ने जून 2018 में *जाम्बा लकीदी पम्बा* फिल्म से तमिल सिनेमा में अभिनय की शुरुआत की। उनकी दूसरी तमिल फिल्म *प्रेमा कथा चित्रम 2* नंदिता श्वेता और सुमंत अश्विन के साथ थीं, जो 2019 में रिलीज़ हुई थीं।

फिल्मोग्राफी
------------

| वर्ष | शीर्षक | भूमिका | भाषा | नोट्स |
| --- | --- | --- | --- | --- |
| 2016 | *ग्रैंड हाली* | निराली | गुजराती | डेब्यू फिल्म |
| 2018 | *जाम्बा लकीदी पम्बा* | पल्लवी | तेलुगु | तेलुगु डेब्यू |
| *प्रेमा कथा चित्रम 2* | बिंदु |  |
| 2020 | *अनुकुन्नदी ओकती अयिनादी ओकती* | सिद्धि |  |
| 2022 | *वेंदु तनिधाथु काडू*  | पावी | तमिल | तमिल डेब्यू |
| 2023 | *द केरल स्टोरी* | गीतांजलि | हिन्दी | हिन्दी डेब्यू |
| *कथार बाशा एंड्रा मुथुरामलिंगम* | तमिलसेल्वी | तमिल |  |
| लंबित | *नूरु कोडी वानविल* | फेन्नी | तमिल | फिल्मांकन |

सन्दर्भ
-------

1. ↑  "'Jamba Lakidi Pamba movie details". *The Times of India*.
2. ↑  "Meet Siddhi Idnani, The Kerala Story star who represented India in Paris, made her debut in Gujarati film". *DNA India* (अंग्रेज़ी में). अभिगमन तिथि 2023-05-09.
3. 1 2 3  Rajkamal. Interview : Siddhi Idnani #JambaLakidiPamba. *Filmybuzz*.

बाहरी कड़ियाँ
-------------

* इंटरनेट मूवी डेटाबेस पर सिद्धि इडनानी
**जिम्बाब्वे ए क्रिकेट टीम** जिम्बाब्वे का प्रतिनिधित्व करने वाली एक राष्ट्रीय क्रिकेट टीम है। यह ज़िम्बाब्वे की राष्ट्रीय क्रिकेट टीम के नीचे अंतरराष्ट्रीय जिम्बाब्वे क्रिकेट का 'द्वितीय श्रेणी' है। जिम्बाब्वे द्वारा खेले गए मैच क्रमशः प्रथम श्रेणी और लिस्ट ए वर्गीकरण प्राप्त करने के बजाय टेस्ट मैचों या वनडे इंटरनेशनल नहीं माना जाता है। जिम्बाब्वे ए ने जनवरी 1994 में अपना पहला मैच खेला, दक्षिण अफ्रीका ए क्रिकेट टीम के दौरे के खिलाफ चार दिवसीय प्रथम श्रेणी की प्रतियोगिता।

जिम्बाब्वे ए ने अन्य पूर्ण राष्ट्रीय टीमों, राष्ट्रीय ए टीमों के खिलाफ घर और दूर दोनों श्रृंखलाएं खेली हैं, और दूसरे प्रथम श्रेणी के विपक्ष के खिलाफ प्रतिस्पर्धा की है। जिम्बाब्वे एक टीम आईसीसी अफ्रीका डिवीजन 1 में भाग लेती है जिसे आईसीसी विश्व ट्वेंटी-20 क्वालीफायर के प्रवेश द्वार के रूप में खेला जाता है। यद्यपि जिम्बाब्वे राष्ट्रीय क्रिकेट टीम पूर्ण सदस्य के रूप में आईसीसी विश्व ट्वेंटी-20 के लिए क्वालीफाई कर चुकी है, टीम ए अफ्रीका डिवीजन में एक सहायक टीम के रूप में खेलती है।

जिम्बाब्वे को जून 2014 में बांग्लादेश में बांग्लादेश ए के लिए निर्धारित किया गया था, लेकिन बांग्लादेश क्रिकेट बोर्ड ने मानसून के मौसम की वजह से तारीखों को स्थानांतरित करने का फैसला किया और जिम्बाब्वे को जुलाई-अगस्त में दौरा करने के लिए आमंत्रित किया लेकिन जिम्बाब्वे क्रिकेट को प्रस्ताव को मना कर दिया क्योंकि यह दक्षिण अफ्रीका की मेजबानी कर रहा था और फिर उस समय ऑस्ट्रेलिया और दक्षिण अफ्रीका के खिलाफ एक त्रि-श्रृंखला।

जुलाई 2014 में, टीम चार वनडे और दो प्रथम श्रेणी के मैचों से पहले अफगानिस्तान के खिलाफ दो लिस्ट ए मैच खेलना था।

संदर्भ
------

1. ↑  "Zimbabwe A Squad Afghanistan Tour 2014". मूल से 6 मई 2018 को पुरालेखित. अभिगमन तिथि 6 मई 2018.
2. ↑  "zimcricke". मूल से 7 मई 2018 को पुरालेखित. अभिगमन तिथि 6 मई 2018.
3. ↑  Zimbabwe A tour of Bangladesh put on hold
4. ↑  "Afghanistan to tour Zimbabwe". मूल से 6 मई 2018 को पुरालेखित. अभिगमन तिथि 6 मई 2018.
अन्य प्रयोगों के लिए, 1974 में बनी हिन्दी फिल्म, इसी नाम से अन्य लेखों, और चोर मचाये शोर देखें।

**चोर मचाये शोर** 1974 में बनी हिन्दी भाषा की फिल्म है। इसका निर्माण एनएन सिप्पी ने और निर्देशन का काम अशोक रॉय ने किया था। इस फिल्म में मुख्य किरदार में शशि कपूर, मुमताज़, मदन पुरी और असित सेन हैं। असरानी को इसमें अपने किरदार के अच्छे प्रदर्शन के कारण फिल्मफेयर में नामांकित भी किया गया था। इस फिल्म में संगीत रवीन्द्र जैन ने दिया था। ये फिल्म सुपरहिट साबित हुई और 1974 में सबसे ज्यादा कमाई करने वाली फिल्मों में दूसरे स्थान पर थी।

इस फिल्म की सफलता को देखते हुए इसके निर्माता, एनएन सिप्पी ने इस फिल्म के कलाकारों के साथ, जिसमें शशि कपूर, डैनी डेन्जोंगपा, असरानी और मदन पुरी को इस फिल्म के संगीतकार रवीन्द्र जैन के साथ मिल कर *फकीरा* (1976) बनाया था। वो भी बॉक्स ऑफिस में हिट साबित हुई। "ले जाएंगे ले जाएंगे" इस फिल्म का सबसे प्रसिद्ध गाना था, जिसके बाद इसी के नाम पर आधारित *दिलवाले दुल्हनिया ले जाएंगे* नाम से एक ब्लॉकबस्टर फिल्म बनी थी।

कहानी
-----

विजय (शशि कपूर) एक इंजीनियर है, जिसे रेखा (मुमताज़) नाम की एक लड़की से प्यार हो जाता है। लेकिन विजय के गरीब होने के कारण रेखा के पिता उससे शादी के लिए मना कर एक अमीर राजनेता के बेटे से उसकी शादी तय कर देते हैं। रेखा के पिता और वो नेता मिल कर विजय को एक झूठे मामले में अपराधी बना देते हैं और उसे जेल हो जाती है। जेल में उसकी तीन अन्य कैदियों के साथ दोस्ती हो जाती है। वे सभी मिल कर जेल से भाग जाते हैं। विजय जेल से भागने के बाद रेखा से मिलता है और वो उनके साथ ही शांतिनगर जैसे छोटे से गाँव में चले जाते हैं। वहाँ वे लोग उस गाँव से एक दुष्ट नेता से बचाते हैं, जो पूरे गाँव को अपने कब्जे में ले रखा था। वो दुष्ट नेता गिरफ्तार कर लिया जाता है और साथ ही विजय के साथ उसके तीन दोस्तों को भी पुलिस जेल में डाल देती है। रेखा के पिता को गलती का एहसास होता है और वे विजय के साथ अपनी बेटी की शादी के लिए मान जाते हैं। फ़िल्म में अंत में दिखाया जाता है कि अच्छे कार्य करने का इनाम भी मिलता है, जैसे सजा छोटा हो जाना आदि।

मुख्य कलाकार
------------

* शशि कपूर — विजय शर्मा
* मुमताज़ — रेखा
* असरानी — भलुआ
* तरुन घोष — कलुआ
* डैनी डेन्जोंगपा — राजू उस्ताद
* मदन पुरी — सेठ जमुनादास
* कमल कपूर — जगदीश
* साजन — अमृतलाल
* श्याम कुमार — रूपा सिंह
* असित सेन — थानेदार
* चमन पुरी — मुखिया
* राम मोहन — डाकू रंजीत सिंह

संगीत
-----

सभी रवीन्द्र जैन द्वारा संगीतबद्ध।

| क्र॰ | शीर्षक | गीतकार | गायक | अवधि |
| --- | --- | --- | --- | --- |
| 1. | "ले जाएंगे ले जाएंगे" | इन्द्रजीत सिंह तुलसी | किशोर कुमार, आशा भोंसले | 3:59 |
| 2. | "एक डाल पर तोता बोले" | इन्द्रजीत सिंह तुलसी | मोहम्मद रफी, लता मंगेशकर | 5:16 |
| 3. | "आगरे से घाघरो मंगा दे" | रवीन्द्र जैन | आशा भोंसले | 5:08 |
| 4. | "पाँव में डोरी" | रवीन्द्र जैन | आशा भोंसले, मोहम्मद रफी | 3:55 |
| 5. | "घूँघरू की तरह बजता रहा" | रवीन्द्र जैन | किशोर कुमार | 4:45 |
| 6. | "ये मेरा जादू" | रवीन्द्र जैन | आशा भोंसले | 6:18 |

नामांकन और पुरस्कार
-------------------

| प्राप्तकर्ता और नामांकित व्यक्ति | पुरस्कार वितरण समारोह | श्रेणी | परिणाम |
| --- | --- | --- | --- |
| असरानी | फिल्मफेयर पुरस्कार | फ़िल्मफ़ेयर सर्वश्रेष्ठ हास्य अभिनेता पुरस्कार | नामित |

बाहरी कड़ियाँ
-------------

* *चोर मचाये शोर*  इंटरनेट मूवी डेटाबेस पर
पुरानी और अब नकारा हो चुकी जुबली ब्रिज
**जुबिली ब्रिज** (बांग्ला: *জুবিলি ব্রিজ*, Jubilee Bridge) भारत के पश्चिम बंगाल राज्य में हुगली नदी पर नैहाटी और बैण्डेल के बिचा में बना एक रेलवे पुल है जे अब नाकारा हो चुका है और इसके जगह, इसके बगल में ही एक नया पल निर्मित कर दिया गया है, जिसका नाम है सम्प्रीति सेतु। यह पुल हुगली नदी के दोनों छोरों पर स्थित बण्डेल और नैहाटी नगरों को रेलमार्ग के माध्यम से जोड़ती थी।

निर्माण
-------

नई जुबली ब्रिज(सम्प्रीति सेतु) निर्माणाधीन, २०१५
पुरानी और नई पुल(पृष्ठभूमि में) कई तस्वीर
जुबिली ब्रिज को 16 फरवरी 1885 में खोला गया था, जोकि महारानी विक्टोरिया के शासन का पचासवाँ (जुबिली) साल था। इसीलिए इसका नाम जुबली ब्रिज रखा गया। इसका निर्माण कार्य १८८२ में सुरू हुआ और १८८५ में निर्माणकार्य सम्पन्न हुआ। लंदन के टावर ब्रिज के इंजीनियर सर जॉन वूल्फ-बैरी के भतीजे, लेफ्टिनेंट कर्नल आर्थर जॉन बैरी, इस निर्माण के मुख्य इंजीनियर थे। ब्रिज का डिजाइन ब्रैडफोर्ड लेज़ली एवं ऍलेक्जेंडर मीडो रैंडेल द्वारा बनाया गया था। जिन्होंने कलकत्ता में पुरानी हावड़ा ब्रिज का डिजाइन भी बनवाया था, जोकि एक तैरने वाला पल था, जिसके जगह १९११ में नया हावड़ा ब्रिज बनाया गया।

जुबिली ब्रिज, एक सेंटीलीवर पुल था जिसे पूर्णतः रिवेटिंग से बनाया गया था, और कहीं भी नट-बोल्ट का इस्तेमाल नहीं किया गया था।

प्रतिस्थापन
-----------

१७ अप्रैल २०१६ को १३१४१-तीस्ता तोर्सा एक्सप्रेस इस पल से गुजरने वाली अंतिम ट्रैन थी, जिसके बाद इस पल की सारी ट्रैफिक को नवनिर्मित सम्प्रीति सेतु पर मोड़ दिया गया। इस पल ने कुल १२९ वर्ष तक सेवा दी।

इन्हें भी देखें
---------------

* सम्प्रीति सेतु
* ईश्वर गुप्ता सेतु

संदर्भ
------

1. ↑  Frederick Arthur Crisp *Visitation of England and Wales*, Volume 14, London (1906)

बाहरी कड़ी
----------

|  |  |
| --- | --- |
|  | **Jubilee Bridge** से संबंधित मीडिया विकिमीडिया कॉमंस पर उपलब्ध है।  |

* India Railways Fan Club gallery

निर्देशांक: 22°54′25.6″N 88°24′16.0″E﻿ / ﻿22.907111°N 88.404444°E﻿ / 22.907111; 88.404444

| * दे
* वा
* सं
हुगली नदी |
| --- |
| **सहायक नदियाँ** | अजय नदी  •  दामोदर  •  रूपनारायण  •  हल्दी नदी  •  आदि गंगा |  |
| महत्वपूर्ण नगर | **फ़रक्का**  •  पाकुर  •  रामकान्तपुर  •  **मुर्शिदाबाद**  •  **बेहरामपुर**  •  प्लासी  •  कटवा  •  मायापुर  •  नवद्वीप  •  **कल्याणी**  •  बण्डेल  •  चन्दननगर  •  बैरकपुर  •  **कोलकाता**  •  **हावड़ा**  •  डायमण्ड हार्बर  •  **हल्दिया** |
| संबंधित भौगोलिक/कृत्रिम संरचनाएँ | फरक्का बैराज/फ़रक्का बांध  •  पद्मा नदी  •  गङ्गा नदी  •  सुन्दरवन  •  गंगा-सागर-संगम  •  बंगाल की खाड़ी  •  खिदिरपुर बंदरगाह  •  हल्दिया बंदरगाह |
| हुगली नदी के सेतु | फ़रक्का बांध  •  अनूपपुर पुल  •  धूलियान-पाकुर रोड ब्रिज  •  आहिरण पुल  •  जंगीपुर भागीरथी ब्रिज  •  नसीपुर रेलवे ब्रिज  •  रामेन्द्र सुन्दर त्रिवेणी सेतु  •  श्री गौरांग सेतु  •  ईश्वर गुप्ता सेतु  •  जुबली ब्रिज  •  सम्प्रीति सेतु  •  विवेकानन्द सेतु  •  निवेदिता सेतु  •  रविन्द्र सेतु(हावड़ा ब्रिज)  •  विद्यासागर सेतु |
| उद्योग और वाणिज्य | हुगली नदी में मत्स्यिकी  •  कोलकाता-हावड़ा-हुगली नदी औद्योगिक पट्टी  •  हुगली पटसन उद्योग  •  कोलकाता बंदरगाह न्यास |
| इतिहास | हुगली नदी का इतिहास  •  आदिगंगा  •  सरस्वती  •  जमुना  •  त्रिबेनी  •  सप्ताग्राम  •  ताम्रलिप्त |
| **अन्य विषय** | हुगली नदी का इतिहास  •  विलियम टॉली  •  जीव-जन्तु और वनस्पति |
असम के लखीमपुर जिले में होनेवाली इस हत्या के मामले को पहले एक बलात्कार का मामला समझा गया था। इस मामले में एक 31 वर्षीय महिला संगीता देवी जो एक वैवाहित नारी थी और अपनी लड़की को स्कूल से लाने के लिए ऑटो-रिक्शा में प्रवेश कर चुकी थी, अपराध का शिकार बनी। वाहन में सवार चालक और उसके साथी ने मौके का गलत फ़ायदा उठाकर उसे मार पीटकर चलते हुए ऑटो-रिक्शा से बाहर फेंका था। ज़मीन पर गिरते ही महिला का स्वर्गवास हो गया था।

प्रतिक्रिया
-----------

इस घटना के विरोध में अखिल असम विद्यार्थी संघ और महिला संगठनों ने हज़ारो की संख्या में व्यापक प्रदर्शन किये थे।

हत्या का कारण
-------------

बितोनी शर्मा, जो उस महिला का पति और स्थानीय भारतीय जनता पार्टी के युवा मोर्चा के नेता थे, ने बलातकार की बात को बिलकुल ही खारिज कर दिया। पुलिस के अनुसार पीड़ित महिला सहारा चिट फ़ंड से जुड़ी हुई थी। तहकीकात के अनुसार संगीता देवी के अवैध सम्बंध राजु चेतिया नामक व्यक्ति के साथ थे और यही उसकी हत्या का कारण बना।

सन्दर्भ
-------

1. 1 2  "Assam erupts in anger against Lakhimpur gang rape". Times of India. मूल से 1 दिसंबर 2013 को पुरालेखित. अभिगमन तिथि 18 फ़रवरी 2014.
2. ↑  "The Assam "gangrape" that was not". इंडिया टुडे. मूल से 22 फ़रवरी 2014 को पुरालेखित. अभिगमन तिथि 18 फ़रवरी 2014.